|  |
| --- |
|  **HRVATSKA POLJOPRIVREDNA KOMORA**Ulica grada Vukovara 78, 10116 Zagreb, HRVATSKATel: +385 (01) 6109 809 komora@komora.hr  OIB: 70354371893www.komora.hr |

Zagreb, 05.listopada, 2022.

**ZAPISNIK SA 1.KONSTITUIRAJUĆE SJEDNICE**

**ODBORA ZA RIBARSTVO**

Sjednica se održala 4. listopada (utorak) 2022. godine s početkom u 17:00 sati online putem aplikacije Zoom.

Nazočni: Petar Baranović, Nataša Abramović, Željana Đođo, Jakica Cetinić, Ana Gavrilović

Ostali nazočni: Dario Gazić

**Dnevni red:**

1. Konstituiranje Odbora

2. Izbor predsjednika Odbora

3. Izbor zamjenika predsjednika Odbora

4. Aktualna situacija u sektoru

5. Aktivnosti sektora za period od rujna do prosinca 2022.godine

**Ad.1.**

Svi prisutni članovi koji su došli na konstituirajuću sjednicu, potvrdili su svoje mjesto i želju za radom u odboru za ribarstvo.

Odbor čine: Petar Baranović, Nataša Abramović, Željana Đođo, Jakica Cetinić, Ana Gavrilović

**Ad.2.**

Gospođa Nataša Abramović povukla je svoju prijavu, te je time Petar Baranović postao predsjednik Odbora za ribarstvo HPK

Petar Baranović – Vlasnik ribarskog broda, inženjer morskog ribarstva. Član tima koji je pregovarao poglavlje 13. u pristupnim pregovorima za EU. Nekoć šef sindikata ribara. Zalaže se za boljitak svih članova sektora. Ambicija mu je da se odbor pojača kadrovski i da dođe na jednu višu razinu.

**Ad.3.**

Gospodin Petar Baranović za zamjenicu je odabrao gospođu Natašu Abramović.

**Ad.4.**

Petar Baranović – Situacija u sektoru je jako teška. Kompletna predviđena omotnica je nedostupna. Nije raspisano ono što se trebalo raspisati za mjere. Kasne potpore. U uvjetima otežanog poslovanja kompletan sektor je doveden u situaciju kolapsa.

Bio u komunikaciji s ministricom vezano za mjere u proteklih mjesec dana. Mjere su obećane, svim sudionicima u sektoru treba pomoći i to je obećano, oko 300 milijuna kuna je neiskorišteno.

To je bilo prije skoro 3 mjeseca, rokovi koji su obećani su probijeni.

Poslati prema kabinetu dopis (zahtjev) da se žurno održi sastanak svih komora ministarstva te da se pokuša pronaći način da se izađe iz krize. (ceh ribara, obrtnička komora.)

Sastanak s hodogramom rada odbora organizirati iza 15.10.

Potrebno je hitno početi raditi na operacionalizaciji financijske pomoći sektora koja je obećana.

Stanje u sektoru je alarmantno. Brodovi su privezani jer nema sredstava za gorivo.

Zastupat će interese svih unutar sektora ribarstva.

Nataša Abramović - Postavilo se i pitanje da li je moguće uključiti savjetodavca u rad odbora.

Predlaže gospodina Borisa Župana da se pridruži radu Odbora za ribarstvo HPK

Ana Gavrilović - profesorica na Agronomskom fakultetu, bavi se ribarstvom i akvakulturom (tehnologijom proizvodnje). Raduje se biti članom Odbora, te će aktivno sudjelovati u radu istog.

Željana Đođo – APPRRR, član Copa Cogeca organizacije. Nada se da će njeno zanimanje za Copa Cogecu doprinijeti radu odbora za ribarstvo.

**Ad.5.**

Sastanak Odbora za ribarstvo u fizičkom obliku će se održati iza 15. listopada, a na kojem će se dogovoriti aktivnosti Odbora u nadolazećem periodu.

S poštovanjem,

Predsjednik

Odbora za ribarstvo

Petar Baranović